《陈古白》
明代·张民表

文传江左秀，情见宋中书。
隔面云千嶂，愁心发一梳。
良图襄野牧，活计颍滨渔。
倘欲枉相访，嵇康候吕车。

作者简介：（1570—1642）河南中牟人，字林宗，又字法幢，一字塞庵，自称旃然渔隐，又号芯渊道人。万历十九年举人。应会试十次不第。任侠好客。嗜古文，藏书数万卷，皆手自点定。工草书，酒后即颓然挥洒放笔。李自成破开封，溺水死。有《原圃塞庵诗集》。